গত এক বছর ধরে সাফারি পার্কে পরপর তিনটি রয়্যাল বেঙ্গল টাইগার আনা হয়। নন্দনকানন, জামশেদপুর চিড়িয়াখানা থেকে তিনটি বাঘ আনা হয়। প্রথমে আনা হয় শীলা এবং স্নেহাশিসকে। পরে আসে বিভান। ২০ হেক্টরের ঘেরাটোপের স্বাভাবিক জঙ্গলে শীলা এবং স্নেহাশিসকে ছাড়া হয়। গত মে মাসে শীলা তিনটি সন্তান প্রসব করে। কিছুদিন আগে বন কর্তারা দেখেছেন, তিনটি শাবকই মহিলা। এরমধ্যে একটি সাদা রয়্যাল বেঙ্গল। আপাতত মা শীলার সঙ্গে আলাদা ঘেরাটোপে সিসিটিভির নজরদারিতে শাবকগুলি বড় হয়ে উঠছে। ফোটানো জল, মায়ের দুধ ছাড়াও মাংসের টুকরো চিবোতে শিখছে শাবকগুলি। বেঙ্গল সাফারিরর আধিকারিকেরা জানান, অন্তত ১ বছর পরে শাবকগুলিকে আলাদা করা হবে।